SURGA HAJA
Oleh: Naddy Rosman Zhaya, Amuntai (baja_jaya23@yahoo.com)
SDN Tambalangan Amuntai, kalas dua SD, pina rame kakanakan barucau. Lalu masuk ae Guru Abidin, mangajar palajaran. Sajanak balajar, guru ne bakesah. “Aku ne sabujurannya kada handak jadi guru, aku ne handak jadi Kapala Sakolah, lapah jadi guru ne kakanakan ae” jar sidin. Sambil ae lagi sidin batakun wan murid yang karicikan ne, “Tuh, ikam mun ganal handak masuk napa?” Ujar utuh, “Ulun masuk tantara haja”. Imbah tu batakun wan aluh, “Luh, ikam handak masuk apa joa?”. Ujar Aloh, “Ulun handak masuk doktor ja kaina”. Pas imbahnya batakun wan Usai anak Ustadz Arif di kmpung, “Kam pang Sai handak masuk napa?” “Ulun handak masuk surga ja Pa ae, pokoknya ujar Abah, dipasani supaya masuk surga…. “. Ranai Guru Abidin ne, sambil bapikir, manyambat, “Bujur joa Usai ne…”.
bjn_Latn bjn_Latn bjn_Latn